
DR.30.11.2006 5 

  

MAS juga telah mendapat pinjaman jangka pendek ‘virgin’ loan daripada bank 
komersial tanpa melibatkan jaminan kerajaan sebanyak RM1 bilion untuk membiayai 
keperluan modal kerja syarikat, menjadikan jumlah tanggungan meningkat kepada 
RM5.1 bilion pada tahun 2006, berbanding dengan RM4.3 bilion pada tahun 2005 dan 
RM4.1 bilion pada tahun 2004. 

Tuan Yang di-Pertua, kedudukan kewangan MAS dijangka bertambah baik 
dengan pengurangan dalam kerugian seterusnya kepada peningkatan keuntungan 
pada tahun 2007 dan 2008, di mana pihak pengurusan syarikat bermatlamat untuk 
memperoleh keuntungan sebanyak RM50 juta dan RM500 juta bagi kedua-dua tahun 
tersebut Tuan Yang di-Pertua. 

               Dato' Raja Ahmad Zainuddin bin Raja Haji Omar [Larut]: Terima kasih 
Tuan Yang di-Pertua, saya juga hendak mengalu-alukan Ketua-Ketua Gereja 
masyarakat Kristian dari kawasan Parlimen Kelana Jaya yang berada di 
Parlimen...[Tepuk] 

Terima kasih Yang Berhormat saya terlebih dahulu hendak ucapkan tahniah 
kepada Kementerian Kewangan sebagai pemilik MAS dan juga pengurusan MAS 
kerana telah untung RM200 juta lebih dalam masa tiga bulan sebelum tolak cukai... 

Beberapa Ahli:  [Bercakap tanpa pembesar suara] 

Dato' Raja Ahmad Zainuddin bin Raja Haji Omar [Larut]:  Ya lah! Jadi saya 
hendak tanya keuntungan ini berdasarkan apa? Adakah kerana penutupan beberapa 
laluan yang tidak menguntungkan, dan saya hendak tanya apakah keuntungan ini 
berdasarkan laluan domestik ataupun antarabangsa, apa perbezaan peratusnya?  
Kalau setakat naikkan tiket menyebabkan keuntungan MAS, saya rasa sesiapa pun 
boleh berniaga Yang Berhormat Setiausaha Parlimen. Kalau berdasarkan kenaikan 
harga tiket, sesiapa pun boleh berniaga.  Ini berdasarkan apa pandangan umum. 

Datuk Haji Mohamad bin Haji Aziz [Sri Gading]:  Ini berniaga tipu punyalah. 

Dato' Raja Ahmad Zainuddin bin Raja Haji Omar [Larut]: Jadi, kita 
berharap supaya MAS telus dalam mengatasi masalah ini terutama sekali kalau 
berdasarkan minyak. Kita tahu harga pasaran minyak antarabangsa telah pun turun 
hampir kepada USD50 setong Tuan Yang di-Pertua. 

Dato' Seri Tiong King Sing [Bintulu]:  Akan tetapi, MAS tidak turun. 

Dato' Raja Ahmad Zainuddin bin Raja Haji Omar [Larut]: Inilah, Yang 
Berhormat Bintulu, saya harap bersabar... 

Timbalan Yang di-Pertua [Datuk Dr. Yusof bin Yacob]: Yang Berhormat, 
terus soalan Yang Berhormat. 

Dato' Raja Ahmad Zainuddin bin Raja Haji Omar [Larut]: ....Dan kita 
berharap dengan keuntungan ini apakah tanda-tanda bahawa tambang MAS ini akan 
turut turun. Saya akui Tuan Yang di-Pertua, MAS telah melakukan pelbagai insentif 
termasuk harga tambang istimewa. Ini mungkin kalau Yang Berhormat Setiausaha 
Parlimen tidak boleh jawab boleh rujuk pada MAS, termasuk yang terbaru ini, saya 
terima aduan tentang yang diiklankan super saver, dengan izin. Harga istimewa, tetapi 
ataupun pelanggan sampai ke kaunter setelah buat tempahan cukainya cukup tinggi. 
Sudahlah cukai tinggi, masa habis, minyak kereta habis, berjemur, kena berbaris.  
Kalau harga tambang istimewa ini... 

Datuk Haji Mohamad bin Haji Aziz [Sri Gading]:  MAS menyusahkan rakyat. 

Dato' Raja Ahmad Zainuddin bin Raja Haji Omar [Larut]:  ....Hampir semua 
dengan harga tambang biasa, baik kita tumpang melalui travel agency dengan izin, 
datang hantar tiket kepada Tuan Yang di-Pertua mungkin, ataupun Ahli Parlimen yang 
lain dan juga pelanggan-pelanggan yang lain kalau ia menyusahkan. Satu lagi toll free 
ini, oleh kerana Yang Berhormat Menteri... 

Timbalan Yang di-Pertua [Datuk Dr. Yusof bin Yacob]: Yang Berhormat, 
soalan Yang Berhormat. Yang Berhormat.... 

Dato' Raja Ahmad Zainuddin bin Raja Haji Omar [Larut]:  ....Di sini, ya? 

Timbalan Yang di-Pertua [Datuk Dr. Yusof bin Yacob]: Yang Berhormat, 
nanti Yang Berhormat macam Ketua Pembangkang jugalah, lama bercakap.... 



MAS juga telah mendapat pinjaman jangka pendek 'virgin' loan daripada bank komersial tanpa melibatkan jaminan kerajaan sebanyak RM1 bilion untuk membiayai keperluan modal kerja syarikat, menjadikan jumlah tanggungan meningkat kepada RM5.1 bilion pada tahun 2006, berbanding dengan RM4.3 bilion pada tahun 2005 dan RM4.1 bilion pada tahun 2004. Tuan Yang di-Pertua, kedudukan kewangan MAS dijangka bertambah baik dengan pengurangan dalam kerugian seterusnya kepada peningkatan keuntungan pada tahun 2007 dan 2008, di mana pihak pengurusan syarikat bermatlamat untuk memperoleh keuntungan sebanyak RM50 juta dan RM500 juta bagi kedua-dua tahun tersebut Tuan Yang di-Pertua. Dato' Raja Ahmad Zainuddin bin Raja Haji Omar [Larut]: Terima kasih Tuan Yang di-Pertua, saya juga hendak mengalu-alukan Ketua-Ketua Gereja masyarakat Kristian dari kawasan Parlimen Kelana Jaya yang berada di Parlimen...[Tepuk]. Terima kasih Yang Berhormat saya terlebih dahulu hendak ucapkan tahniah kepada Kementerian Kewangan sebagai pemilik MAS dan juga pengurusan MAS kerana telah untung RM200 juta lebih dalam masa tiga bulan sebelum tolak cukai... Beberapa Ahli: [Bercakap tanpa pembesar suara]. Dato' Raja Ahmad Zainuddin bin Raja Haji Omar [Larut]: Ya lah! Jadi saya hendak tanya keuntungan ini berdasarkan apa? Adakah kerana penutupan beberapa laluan yang tidak menguntungkan, dan saya hendak tanya apakah keuntungan ini berdasarkan laluan domestik ataupun antarabangsa, apa perbezaan peratusnya? Kalau setakat naikkan tiket menyebabkan keuntungan MAS, saya rasa sesiapa pun boleh berniaga Yang Berhormat Setiausaha Parlimen. Kalau berdasarkan kenaikan harga tiket, sesiapa pun boleh berniaga. Ini berdasarkan apa pandangan umum. Datuk Haji Mohamad bin Haji Aziz [Sri Gading]: Ini berniaga tipu punyalah. Dato' Raja Ahmad Zainuddin bin Raja Haji Omar [Larut]: Jadi, kita berharap supaya MAS telus dalam mengatasi masalah ini terutama sekali kalau berdasarkan minyak. Kita tahu harga pasaran minyak antarabangsa telah pun turun hampir kepada USD50 setong Tuan Yang di-Pertua. Dato' Seri Tiong King Sing [Bintulu]: Akan tetapi, MAS tidak turun. Dato' Raja Ahmad Zainuddin bin Raja Haji Omar [Larut]: Inilah, Yang Berhormat Bintulu, saya harap bersabar... Timbalan Yang di-Pertua [Datuk Dr. Yusof bin Yacob]: Yang Berhormat, terus soalan Yang Berhormat. Dato' Raja Ahmad Zainuddin bin Raja Haji Omar [Larut]: ....Dan kita berharap dengan keuntungan ini apakah tanda-tanda bahawa tambang MAS ini akan turut turun. Saya akui Tuan Yang di-Pertua, MAS telah melakukan pelbagai insentif termasuk harga tambang istimewa. Ini mungkin kalau Yang Berhormat Setiausaha Parlimen tidak boleh jawab boleh rujuk pada MAS, termasuk yang terbaru ini, saya terima aduan tentang yang diiklankan super saver, dengan izin. Harga istimewa, tetapi ataupun pelanggan sampai ke kaunter setelah buat tempahan cukainya cukup tinggi. Sudahlah cukai tinggi, masa habis, minyak kereta habis, berjemur, kena berbaris. Kalau harga tambang istimewa ini... Datuk Haji Mohamad bin Haji Aziz [Sri Gading]: MAS menyusahkan rakyat. Dato' Raja Ahmad Zainuddin bin Raja Haji Omar [Larut]: ....Hampir semua dengan harga tambang biasa, baik kita tumpang melalui travel agency dengan izin, datang hantar tiket kepada Tuan Yang di-Pertua mungkin, ataupun Ahli Parlimen yang lain dan juga pelanggan-pelanggan yang lain kalau ia menyusahkan. Satu lagi toll free ini, oleh kerana Yang Berhormat Menteri... Timbalan Yang di-Pertua [Datuk Dr. Yusof bin Yacob]: Yang Berhormat, soalan Yang Berhormat. Yang Berhormat.... Dato' Raja Ahmad Zainuddin bin Raja Haji Omar [Larut]: ....Di sini, ya?. Timbalan Yang di-Pertua [Datuk Dr. Yusof bin Yacob]: Yang Berhormat, nanti Yang Berhormat macam Ketua Pembangkang jugalah, lama bercakap....